સૌપ્રથમવાર યોગ, આયુર્વેદ અને એલોપથીના સમન્વયયુક્ત આ હોલિસ્ટિક હોસ્પિટલનું નિર્માણ થયું છે, જેના દ્વારા અનેક રોગનિવારણથી માંડીને સંસ્કારયુક્ત અને નિરોગી નવી પેઢીનું નિર્માણ થાય તેવું આયોજન છે. સૌપ્રથમવાર આ હોસ્પિટલ દ્વારા એવું આયોજન કરવામાં આવ્યું છે કે, જ્યાં ‘ગર્ભસંસ્કાર’ પણ અપાશે એટલે કે સંતાનવાંચ્છુ દંપતીને માર્ગદર્શન અપાશે અને બાળકોમાં રોગપ્રતિકારક શક્તિ વધે તે માટે ‘સુવર્ણપ્રાશન’ પ્રયોગ પણ થશે. આ રીતે નવી પેઢી સ્વસ્થ અને સંસ્કારયુક્ત બને તેવો પ્રયાસ પણ આ હોલિસ્ટિક હોસ્પિટલ દ્વારા થશે.